3. ลักษณะการประกอบธุรกิจ

3.1 ความเป็นมา

บริษัทฯ ก่อตั้งขึ้นจากการร่วมทุนระหว่างบริษัท เดินอากาศไทย จำกัด
กับสายการบินสแกนดิเนเวียนแอร์ไลน์ ซิสเต็ม
มีวัตถุประสงค์เริ่มแรกเพื่อดำเนินธุรกิจการบินระหว่างประเทศ โดยบริษัทฯ
ได้รับการสนับสนุนทางด้านการบริหาร และด้านเทคนิคจากสายการบินสแกนดิเนเวียนแอร์ไลน์
ซิสเต็ม เมื่อวันที่ 29 มีนาคม 2503 ทั้งนี้ บริษัทฯ ได้จดทะเบียนเป็นบริษัทจำกัดด้วยทุน
จดทะเบียนแรกเริ่ม 2 ล้านบาท โดยมีบริษัท เดินอากาศไทย จำกัด ถือหุ้นร้อยละ 70
และสายการบินสแกนดิเนเวียนแอร์ไลน์ ซิสเต็ม ถือหุ้นร้อยละ 30 ของทุนจดทะเบียน

เมื่อวันที่ 30 มีนาคม 2520 สายการบินสแกนดิเนเวียนแอร์ไลน์ ซิสเต็ม
ได้โอนหุ้นที่มีอยู่ทั้งหมดให้แก่ บริษัท เดินอากาศไทย จำกัด ทำให้การร่วมทุนสิ้นสุดลง และบริษัทฯ
ได้ทำการเพิ่มทุนโดยมีกระทรวงการคลังเข้าเป็นผู้ถือหุ้น ต่อมาเมื่อวันที่ 1 เมษายน 2531
รัฐบาลในสมัยนายกรัฐมนตรี ฯพณฯ พลเอกเปรม ติณสูลานนท์
ได้ดำเนินการรวมกิจการการบินภายในประเทศที่บริษัท เดินอากาศไทย จำกัด ให้บริการ
เข้ากับกิจการของบริษัทฯ ตามมติคณะรัฐมนตรีฝ่ายเศรษฐกิจ ส่งผลให้เงินทุนจดทะเบียนของบริษัทฯ
เพิ่มขึ้นเป็น 2,230 ล้านบาท โดยมีกระทรวงการคลังเป็นผู้ถือหุ้นรายใหญ่ บริษัทฯ
จึงมีสถานะเป็นสายการบินแห่งชาติที่รับผิดชอบกิจการการบินพาณิชย์ทั้งเส้นทางบินภายในประเทศและเส้นทางบินระหว่างประเทศ

บริษัทฯ เข้าจดทะเบียนในตลาดหลักทรัพย์แห่งประเทศไทยเมื่อวันที่ 19 กรกฎาคม 2534
โดยได้ทำการแปลงกำไรสะสมให้เป็นทุนของบริษัทฯ ทำให้ทุนจดทะเบียนเพิ่มขึ้นเป็น 13,000
ล้านบาท และได้ทำการเพิ่มทุนใหม่อีกจำนวน 1,000 ล้านบาท ในปี 2535 และ 3,000 ล้านบาท
ในปี 2546 ทั้งนี้ ณ วันที่ 31 ธันวาคม 2553 บริษัทฯ มีทุนจดทะเบียน 26,989,009,500 บาท
และมีทุนชำระแล้ว 21,827,719,170 บาท โดยมีกระทรวงการคลังถือหุ้นคิดเป็นร้อยละ 51.03
ส่วนที่เหลือร้อยละ 48.97 ถือหุ้นโดยประชาชนทั่วไปทั้งในประเทศและต่างประเทศ
ซึ่งรวมถึงพนักงานของบริษัทฯ

3.2 การเปลี่ยนแปลงและพัฒนาการที่สำคัญของบริษัทฯ ในช่วงระยะเวลา 5 ปีที่ผ่านมา

+----------+-----------------------------------------------------------+
| ปี        | พัฒนาการที่สำคัญ                                              |
+==========+===========================================================+
| 2549     | -   บริษัทฯ                                                 |
|          |     ประสบความสำเร็จในการย้า                                 |
|          | ยฐานปฏิบัติการการบินจากท่าอากาศยานดอนเมืองไปยังท่าอากาศยานสุวรรณภูมิ |
|          |     ในเดือนกันยายน 2549                                     |
|          |                                                           |
|          | -   บริษัทฯ                                                 |
|          |     ได้เปิดให้บริการเส้นทางบินตรงจากกรุงเทพมหานครไปยังโจฮันเนสเบิร์ก |
|          |     ประเทศแอฟริกาใต้ ซึ่งนับเป็นจุดบินแรกที่บริษัทฯ                   |
|          |     เปิดให้บริการไปยังทวีปแอฟริกา นอกจากนี้ บริษัทฯ                 |
|          |     ได้เปิดเส้นทางบินตรงจากกรุงเทพมหานครสู่นิวยอร์ก และลอสแองเจลิส  |
|          |     ประเทศสหรัฐอเมริกา และกรุงเทพมหานครสู่มอสโคว์ ประเทศรัสเซีย   |
+----------+-----------------------------------------------------------+
| 2550     | -   บริษัทฯ เริ่มให้บริการที่ท่าอากาศยานสุวรรณภูมิอย่างเต็มรูปแบบ        |
|          |     รวมทั้งยังได้ตอบสนองนโยบายรัฐบาล                           |
| 2550     |     ในการเปิดให้บริการเที่ยวบินภายในประเทศ ณ                    |
| (ต่อ)     |     ท่าอากาศยานดอนเมือง ซึ่งต่อมาบริษัทฯ ได้เปิดให้บริการ Thai City  |
|          |     Air Terminal เพื่อเพิ่มจุดบริการเช็คอิน                       |
|          |     ให้แก่ผู้โดยสารในเที่ยวบินภายในประเทศ ณ                      |
|          |     สถานีรถไฟฟ้าใต้ดินลาดพร้าว                                 |
|          |     โดยให้บริการรับ-ส่งผู้โดยสารระหว่างท่าอากาศยานดอนเมือง         |
|          |     และสถานีรถไฟฟ้าดังกล่าว                                   |
|          |                                                           |
|          | -   บริษัทฯ ได้เปิดเส้นทางบินใหม่ไปยัง ไฮเดอราบัด พุทธคยา และพาราณสี |
|          |     ประเทศอินเดีย เพื่อรองรับนักท่องเที่ยวที่ต้องการไปแสวงบุญ          |
|          |                                                           |
|          | -   บริษัทฯ ได้รับการลงคะแนน จากผลการสำรวจของ Skytrax World   |
|          |     Airline Award                                         |
|          |                                                           |
|          | ให้ห้องพักรับรองพิเศษชั้นหนึ่งที่ท่าอากาศยานสุวรรณภูมิเป็นห้องพักรับรองที่ดีที่สุด |
|          |     ในโลก                                                 |
+----------+-----------------------------------------------------------+
| 2551     | -   บริษัทฯ ได้เปิดเที่ยวบินใหม่บินตรงไปยังเกาะสมุย จังหวัดสุราษฎร์ธานี   |
|          |                                                           |
|          | -   บริษัทฯ ได้รับรางวัลจากสถาบันชั้นนำระดับโลก ดังนี้                |
|          |                                                           |
|          | -   รางวัลสายการบินข้ามทวีปยอดเยี่ยม (Best Intercontinental     |
|          |     Airline) ติดต่อกันเป็นปีที่ 4 จากการมอบรางวัล Norwegian Grand |
|          |     Travel Award 2008 ของอุตสาหกรรมการท่องเที่ยวประเทศนอร์เวย์  |
|          |                                                           |
|          | -   รางวัลสายการบินที่ดีที่สุดอันดับ 2                              |
|          |     ด้านการให้บริการภาคพื้นแก่ผู้โดยสารชั้นหนึ่ง ชั้นธุรกิจ               |
|          |     และชั้นประหยัดจากสกายแทรกซ์ เวิลด์ แอร์ไลน์ อวอร์ดส 2008       |
|          |     (Skytrax World Airline Awards 2008)                   |
|          |                                                           |
|          | -   ครัวการบินของบริษัทฯ ได้รับการรับรองมาตรฐาน OHSAS 18001      |
|          |     เป็นแห่งแรกของประเทศไทยจาก Bureau Veritas Quality       |
|          |     International (BVQI)                                  |
|          |     ซึ่งครอบคลุมการผลิตอาหารเพื่อบริการบนเครื่องบิน                 |
|          |     ทั้งอาหารคาวและหวาน เครื่องดื่ม เบเกอรี่ รวมทั้ง                |
|          |     ร้านเบเกอรี่ Puff & Pie                                  |
|          |                                                           |
|          | -   บริษัทฯ ได้เริ่มทำการปรับปรุงเว็บไซต์                          |
|          |     เพื่ออำนวยความสะดวกให้แก่ผู้โดยสารในการสำรองที่นั่ง             |
|          |     การตรวจสอบสถานะเที่ยวบิน และการเข้าถึงข้อมูลของบริษัทฯ         |
+----------+-----------------------------------------------------------+
| 2552     | -   บริษัทฯ เปิดจุดบินใหม่ บินตรงไปออสโล ประเทศนอร์เวย์            |
|          |     ซึ่งถือเป็นจุดบินต่างประเทศจุดที่ 59 ใน 34 ประเทศที่บริษัทฯ ทำการบิน |
|          |     เพื่อตอบสนองความต้องการของผู้โดยสาร                        |
|          |     ในการเดินทางไปยังจุดหมายต่างๆ ได้ครอบคลุมทุกพื้นที่ทั่วโลก         |
|          |                                                           |
|          | -   บริษัทฯ ได้รับรางวัลจากสถาบันชั้นนำต่างๆ ทั่วโลก อาทิ             |
|          |                                                           |
|          | -   รางวัลอันดับ 2 ประเภทสายการบินยอดเยี่ยมของเอเชีย (Best Asian |
|          |     Carrier) จากการประกาศรางวัลโกเอเชีย อวอร์ดส (Go Asia     |
|          |     Awards)                                               |
|          |                                                           |
|          | -   รางวัลอันดับ 2 ประเภทสายการบินระหว่างทวีปยอดเยี่ยม (Best      |
|          |     Intercontinental Airlines) จากงาน Grand Travel Award  |
|          |     2009 ณ กรุงสตอกโฮล์ม ประเทศสวีเดน                        |
|          |                                                           |
|          | -   รางวัลแพลทตินัมแบรนด์                                     |
|          |     ประเภทสายการบินที่น่าเชื่อถือมากที่สุดจากผู้บริโภค ประจำปี 2552     |
|          |     (Reader’s Digest, Trusted Brands Platinum Award 2009) |
|          |     จากนิตยสาร Reader’s Digest ซึ่งนับเป็นปีที่ 10 ติดต่อกัน ที่บริษัทฯ  |
|          |     ได้รับรางวัลนี้                                            |
|          |                                                           |
|          | -   รางวัลอันดับ 1 ห้องรับรองพิเศษสำหรับผู้โดยสารชั้นหนึ่งที่ดีที่สุด (World |
|          |     Airline Best Worldwide First Class Lounge 2009)       |
|          |     จากสกายแทรกซ์ (Skytrax)                                |
|          |                                                           |
|          | -   3 รางวัลสายการบินดีเด่นของโลก (World Best Airline) ประจำปี |
|          |     2009 จากเว็บไซต์ สมาร์ท แทรเวล เอเชีย (Smart Travel Asia) |
|          |     ได้แก่ รางวัลยอดเยี่ยมอันดับ 2 ประเภทการบริการบนเครื่องบินดีเด่น   |
|          |     รางวัลยอดเยี่ยมอันดับ 3 ประเภทสายการบินดีเด่นของโลก           |
|          |     และรางวัลยอดเยี่ยมอันดับ 3 ประเภทชั้นธุรกิจดีเด่น                |
|          |                                                           |
|          | -   ด้านระบบเทคโนโลยีสารสนเทศ บริษัทฯ โดยพนักงานการบินไทย       |
|          |     ได้ออกแบบและพัฒนาซอฟท์แวร์ Cabin Attendant Pre-Flight     |
|          |     Study and Briefing System และได้รับรางวัลชนะเลิศ          |
|          |     ผลิตภัณฑ์ซอฟท์แวร์ดีเด่นแห่งชาติ ประจำปี 2552 (Thailand ICT     |
|          |     Awards 2009) สาขาการท่องเที่ยวและการโรงแรม               |
|          |     ซึ่งจัดโดยกระทรวงเทคโนโลยีสารสนเทศและการสื่อสาร             |
+----------+-----------------------------------------------------------+
| 2553     | -   บริษัทฯ มีผลกำไรสูงสุดในรอบ 50 ปี                           |
|          |     ประสบความสำเร็จในการสร้างความเชื่อมั่นใน                    |
| 2553     |     ตลาดทุน โดยหลักทรัพย์ของบริษัทฯ                             |
| (ต่อ)     |     ได้รับการคัดเลือกเป็นหลักทรัพย์ที่ใช้คำนวณดัชนี MSCI Global Equity |
|          |     Indices (MSCI เป็นบริษัทจัดทำดัชนีหลักทรัพย์ระดับโลก)           |
|          |     และการจำหน่ายหุ้นสามัญเพิ่มทุนของบริษัทฯ ยังได้รับการจัดอันดับให้เป็น  |
|          |     Best Deal of the year 2010 ของประเทศไทย จากนิตยสาร The |
|          |     Asset (นิตยสารธุรกิจการเงินของเอเชีย)                      |
|          |                                                           |
|          | -   จากการจัดอันดับสายการบินชั้นนำของโลกโดยสกายแทรกซ์ (Skytrax)  |
|          |     บริษัทฯ ได้รับการจัดอันดับที่ดีขึ้น จากอันดับที่ 10 ในปี 2552 เป็นอันดับที่ |
|          |     9 ในปี 2553                                            |
|          |                                                           |
|          | -   บริษัทฯ ได้รับรางวัลต่างๆ ดังนี้                               |
|          |                                                           |
|          | -   รางวัลสายการบินข้ามทวีปยอดเยี่ยม (Best Intercontinental     |
|          |     Airline) จากการมอบรางวัล Norwegian Grand Travel Award  |
|          |     2010 ของอุตสาหกรรมการท่องเที่ยวประเทศนอร์เวย์               |
|          |                                                           |
|          | -   2 รางวัลสายการบินยอดเยี่ยมจากสกายแทรกซ์ (Skytrax) ได้แก่     |
|          |     รางวัลสายการบินยอดเยี่ยมอันดับ 1                            |
|          |     ด้านห้องรับรองพิเศษสำหรับผู้โดยสารชั้นหนึ่ง                      |
|          |     และรางวัลสายการบินยอดเยี่ยมอันดับ 1 ด้านการบริการ             |
|          |                                                           |
|          | -   2 รางวัลสายการบินดีเด่นของโลก ประจำปี 2553                 |
|          |     ในการจัดอันดับแบบสำรวจความคิดเห็นด้านธุรกิจท่องเที่ยวดีเด่น (Best  |
|          |     in Travel Poll) ได้แก่ รางวัลสายการบินดีเด่นอันดับ 2          |
|          |     ด้านการบริการบนเครื่องบินที่ดีที่สุดในโลก                        |
|          |     และรางวัลชั้นโดยสารธุรกิจดีเด่นอันดับ 4                        |
|          |                                                           |
|          | -   2 รางวัลสายการบินยอดเยี่ยมจาก TTG Travel Award ได้แก่       |
|          |     รางวัลสายการบินยอดเยี่ยมอันดับ 1 ด้านการให้บริการสำหรับชั้นธุรกิจ   |
|          |     และรางวัลสายการบินยอดเยี่ยมอันดับ 1 แห่งเซาท์อีสท์เอเชีย         |
|          |                                                           |
|          | -   ได้รับการจัดอันดับเป็น 1 ใน 10 สายการบินสากลที่ดีที่สุดในโลก       |
|          |     จากผลการสำรวจของนิตยสารทราเวล แอนด์ เลเชอร์              |
|          |     ของประเทศสหรัฐอเมริกา                                   |
|          |                                                           |
|          | -   รางวัลรัฐวิสาหกิจดีเด่น ประจำปี 2553                         |
|          |     ในประเภทรางวัลนวัตกรรมดีเด่นจากกระทรวงการคลัง              |
|          |                                                           |
|          | -   รางวัลสุริยศศิธรประจำปี 2553                               |
|          |     จากสมาคมนักประชาสัมพันธ์แห่งประเทศไทย จำนวน 2 รางวัล ได้แก่   |
|          |     รางวัลชนะเลิศดีเด่นชนิดสมุดบันทึก                             |
|          |     และรางวัลชนะเลิศดีเด่นประเภทสร้างสรรค์                      |
|          |     ผลงานการออกแบบปฏิทินภายใต้แนวความคิด “A Journey of Silk   |
|          |     Calendar 2010”                                        |
+----------+-----------------------------------------------------------+

3.3 ลักษณะการประกอบธุรกิจของบริษัทฯ

บริษัท การบินไทย จำกัด (มหาชน) เป็นรัฐวิสาหกิจในสังกัดกระทรวงคมนาคม
และเป็นสายการบินแห่งชาติ
ที่รับผิดชอบกิจการการบินพาณิชย์ทั้งเส้นทางบินระหว่างประเทศและเส้นทางบินภายในประเทศ
โดยแยกการบริหารออกเป็นธุรกิจหลัก คือ ธุรกิจสายการบิน
และกลุ่มกิจการสนับสนุนการบินและการขนส่ง รายละเอียดการดำเนินงานดังนี้

ธุรกิจสายการบิน

ธุรกิจสายการบินเป็นธุรกิจหลักของบริษัทฯ ประกอบด้วยการบริการขนส่งผู้โดยสาร
และการบริการขนส่งสินค้าพัสดุภัณฑ์และไปรษณียภัณฑ์ โดยบริษัทฯ
ได้ให้บริการขนส่งในเส้นทางบินไปยังจุดบินต่างๆ ทั้งแบบเที่ยวบินประจำและเที่ยวบินเช่าเหมาลำ
ในเส้นทางบินระหว่างประเทศและเส้นทางบินภายในประเทศ

กิจการสนับสนุนการบิน

กลุ่มธุรกิจที่เป็นกิจการที่เกี่ยวเนื่องโดยตรงกับการบินและการขนส่งเป็นสิ่งจำเป็นสำหรับการขนส่งทางอากาศ
โดยกิจการจะต้องมีการดำเนินการที่สอดคล้องต่อเนื่องกันอย่างเป็นระบบ
เพื่อให้เครื่องบินสามารถออกเดินทางจากสถานีต้นทางถึงสถานีปลายทางตรงตามกำหนดเวลาที่ระบุในตารางบิน
ด้วยความสะดวก รวดเร็ว และปลอดภัย ทำให้เกิดความน่าเชื่อถือและความมั่นใจแก่ผู้โดยสาร
ซึ่งมีรายละเอียดการให้บริการต่างๆ ดังนี้

ฝ่ายบริการลูกค้าภาคพื้น (Ground Customer Services)

-   บริการตรวจรับผู้โดยสาร (Check in Service) ให้บริการตรวจสอบบัตรโดยสาร
    เอกสารการเดินทาง หมายเลขที่นั่ง อาหารพิเศษ และ/หรือ บริการพิเศษตามชั้นการเดินทาง
    หรือตามที่ได้ทำการสำรองไว้ล่วงหน้า (Advance Booking/Requirement)
    ตลอดจนตรวจสอบ และบันทึกน้ำหนักสัมภาระของผู้โดยสาร

-   บริการพิเศษต่างๆ (Special Services) เช่น การบริการเฉพาะบุคคลสำคัญ
    ผู้โดยสารที่เดินทางในชั้นหนึ่ง (First Class) ชั้นธุรกิจ (Business Class)
    ผู้โดยสารสมาชิกบัตรแพลทตินั่ม (Royal Orchid Plus Platinum Member) หรือ
    สมาชิกบัตรทอง (Royal Orchid Plus Gold Member)
    รวมทั้งการบริการผู้โดยสารผู้สูงอายุ ผู้โดยสารอายุต่ำกว่า 12 ปี ที่เดินทางลำพัง คนพิการ
    ผู้ป่วยที่แพทย์รับรองการเดินทาง เป็นต้น

-   บริการห้องรับรองพิเศษ (Lounge Service) ให้แก่ผู้โดยสารชั้นหนึ่ง ชั้นธุรกิจ
    ผู้โดยสารสมาชิกบัตรแพลทตินั่มและสมาชิกบัตรทอง และบริการสปา (Royal Orchid Spa)
    สำหรับผู้โดยสารชั้นหนึ่งและชั้นธุรกิจ

-   บริการด้านสัมภาระ (Baggage Service) ให้บริการตรวจสอบและติดตามสัมภาระสูญหาย
    ตรวจสอบและซ่อมแซมหรือชดใช้กระเป๋าชำรุดเสียหาย
    รวมถึงให้บริการนำสัมภาระล่าช้าส่งผู้โดยสารถึงที่พัก

-   บริการควบคุมระวางบรรทุก (Load Control and Weight Balance)
    ให้บริการการวางแผนระวางบรรทุก คำนวณน้ำหนักบรรทุก
    ตลอดจนควบคุมการบรรทุกสัมภาระสินค้า และไปรษณียภัณฑ์ทั้งขาขึ้น และขาลง (Loading
    และ Unloading)

-   บริการสายการบินลูกค้า (Customer Airlines Services) ให้บริการผู้โดยสาร สัมภาระ
    การควบคุมระวางบรรทุก ห้องรับรองพิเศษ และการบริการพิเศษต่างๆ
    ตามที่ระบุในสัญญาการให้บริการ

-   บริการพิเศษเฉพาะลูกค้าของหน่วยงานเอกชน (Non-Customer Airlines Services)
    เช่น ธนาคาร และโรงแรม
    ที่ต้องการให้บริษัทฯ อำนวยความสะดวกให้ลูกค้าของตนเป็นพิเศษ โดยให้บริการด้านผู้โดยสาร
    ห้องรับรองพิเศษ และการบริการพิเศษต่างๆ ตามที่ระบุในสัญญาการให้บริการ

ฝ่ายบริการลานจอดและอุปกรณ์ภาคพื้น (Ground Support Equipment Services)

-   บริการเกี่ยวกับผู้โดยสาร ลูกเรือ และสัมภาระ (Passenger Crew and Baggage
    Services)

  - บริการรับ-ส่งผู้โดยสารและลูกเรือ พร้อมทั้งบริการลำเลียง ขนถ่าย
  และนำส่งสัมภาระของสายการบินลูกค้าระหว่างอาคารผู้โดยสารกับอากาศยานโดยรถรับ-ส่งผู้โดยสาร
  (Ramp Bus)

  - บริการรับ-ส่งผู้โดยสารพร้อมทั้งบริการลำเลียง ขนถ่าย และนำส่งสัมภาระของบริษัทฯ
  ลูกค้าระหว่างอาคารผู้โดยสารกับอากาศยานโดยรถรับ-ส่งผู้โดยสาร (Ramp Bus)

  - บริการรับ-ส่งลูกเรือ พร้อมทั้งบริการลำเลียง ขนถ่าย และนำส่งสัมภาระของบริษัทฯ
  ระหว่างอาคารศูนย์ปฏิบัติการ (OPC) กับอากาศยานโดยรถรับ-ส่งลูกเรือ (Ramp Bus)

-   บริการอากาศยานบริเวณลานจอด (Aircraft Services)

  - บริการลากจูงอากาศยานเข้า-ออกจากสะพานเทียบเครื่องบิน
  หรือจุดจอดอากาศยานภายในลานจอด

  - บริการผู้โดยสารขึ้น-ลงจากอากาศยานด้วยรถบันได

  - บริการรถเติมน้ำดื่มน้ำใช้ภายในอากาศยาน

  - บริการทำความสะอาดภายในอากาศยาน

  - บริการเครื่องทำความเย็น (Air Condition Unit)
  และเครื่องบริการจ่ายกระแสไฟภายในอากาศยาน
  ขณะจอด (Ground Power Unit)

  - บริการเครื่องจ่ายลมร้อนสำหรับติดเครื่องยนต์อากาศยาน (Air Starter Service
  Mobile Truck)

  - บริการลำเลียง ขนถ่าย ตู้สินค้าเข้า-ออกจากอากาศยาน

  - บริการนำส่งสินค้าเข้า-ออกระหว่างอาคารคลังสินค้ากับอากาศยาน

-   บริการซ่อมบำรุง (Maintenance Services)

  - บริการตรวจสอบและซ่อมบำรุงอุปกรณ์ภาคพื้นและยานพาหนะประเภทต่างๆ ตามระยะเวลา

  - บริการซ่อมตู้สินค้าทุกประเภท ตามระบบมาตรฐานสากล

ฝ่ายการพาณิชย์สินค้าและไปรษณียภัณฑ์ (Cargo and Mail Commercial)

-   บริการสำรองระวางสินค้าและไปรษณียภัณฑ์

-   บริการควบคุมและวางแผนระวางบรรทุกสินค้า ไปรษณียภัณฑ์ และสัมภาระผู้โดยสาร (Space
    Control and Load Planning)

-   บริการจัดการเก็บรักษาสินค้า (Warehouse Storage)

-   บริการตรวจสอบสภาพหีบห่อ ชั่งน้ำหนัก ตรวจนับคัดแยก และจัดบรรทุกสินค้าและไปรษณียภัณฑ์

-   บริการจัดการเอกสาร สินค้า และไปรษณียภัณฑ์ (Cargo and Mail Documentation)

-   บริการจัดทำบัญชีเรือขาออก (Cargo and Mail Manifesting)

-   บริการรวบรวมใบขนส่งสินค้าและรายงานอากาศยานเข้า-ออกต่อกรมศุลกากร

-   บริการรับแจ้งสินค้าที่ชำรุดเสียหาย (Cargo Tracing)

-   บริการรับส่งข้อมูลสินค้าอิเล็กทรอนิกส์ให้แก่สายการบินลูกค้าและสถานีต่างประเทศ

-   บริการข้อมูลและสถิติการนำเข้าและส่งออกสินค้า

-   บริการควบคุม บริการที่จัดเก็บและจัดหาอุปกรณ์บรรทุกสินค้าและสัมภาระผู้โดยสาร (Unit
    Load Devices Control)

-   บริการติดตามข้อมูลและตรวจสอบสถานภาพการขนส่ง (Track and Trace)
    ผ่านทางเว็บไซต์

-   ศูนย์บริการสินค้าสดและผลไม้ (Perishable Services Center)
    เพื่อรักษาคุณภาพและความสดของสินค้า

-   ศูนย์บริการสินค้าเร่งด่วน (Express Service Center)

ฝ่ายครัวการบิน (Catering Services)

-   บริการจัดหา และผลิตอาหาร/เครื่องดื่ม ให้แก่ผู้โดยสารบนเครื่องบิน
    สำหรับเที่ยวบินของบริษัทฯ และเที่ยวบินของสายการบินลูกค้า

-   บริการอาหารและเครื่องดื่มให้แก่ห้องรับรองพิเศษ (Lounges) ของบริษัทฯ
    และสายการบินลูกค้าอื่นๆ

-   ดำเนินกิจการภัตตาคารและ Snack Bar ณ ท่าอากาศยานเชียงใหม่ ภูเก็ต เชียงราย
    และกระบี่

-   ดำเนินกิจการภัตตาคาร “Yellow Orchid” ณ อาคารปฏิบัติการ ท่าอากาศยานสุวรรณภูมิ
    และโรงพยาบาล
    ปิยะเวท

-   บริการจัดเลี้ยงอาหารและเครื่องดื่มทั้งในและนอกสถานที่

-   บริการอาหารและเครื่องดื่มให้กับการประชุมของหน่วยงานต่างๆ ภายในบริษัทฯ

-   บริการอาหารและเครื่องดื่มในงานมหกรรมต่างๆ (Special Event Catering) เช่น งาน
    World EXPO ที่
    เซี่ยงไฮ้ ประเทศสาธารณรัฐประชาชนจีน เป็นต้น

-   บริการอาหารกล่อง (Snack Box) ในงานต่างๆ นอกสถานที่ เช่น งานสวดพระอภิธรรม
    งานประชุมงานกีฬา งานนิทรรศการ เป็นต้น

-   ดำเนินธุรกิจร้านเบเกอรี่ Puff & Pie จำนวน 32 แห่ง (ในกรุงเทพฯ 24 แห่ง
    และต่างจังหวัด 8 แห่ง) ณ สถานที่ราชการ และหน่วยงานของรัฐ รวมทั้ง ร้าน Puff &
    Pie สาขาเฉพาะกิจที่เปิดจำหน่ายเป็นประจำ
    อีก 5 แห่ง ในสถานที่เอกชน

-   งานผลิตขนมปังและเบเกอรี่แช่แข็ง สำหรับส่งออก ปัจจุบันจำหน่ายให้แก่ ครัวการบิน Gate
    Gourmet และบริษัท Cosmo Enterprise Co., Ltd. ครัวการบินในประเทศญี่ปุ่น
    นอกจากนี้ ยังผลิตให้แก่ TOPS Supermarket

-   งานผลิตขนมปังและเบเกอรี่จำหน่ายให้แก่ร้าน Puff & Pie Supreme Bakery Delight
    จำนวน 35 สาขา
    ซึ่งดำเนินงานโดยผู้แทนจำหน่ายที่ได้รับการคัดเลือกและแต่งตั้งจากฝ่ายครัวการบิน

-   งานผลิตและจำหน่ายผลิตภัณฑ์ “เอื้องหลวง” เช่น น้ำแกงสำเร็จรูป (Retort Pouch)
    Salad Dressing เครื่องดื่มต่างๆ อาทิ น้ำส้ม น้ำผลไม้รวม น้ำชามะขาม น้ำดื่ม เป็นต้น

-   บริการอาหารให้แก่พนักงาน เพื่อเป็นสวัสดิการ ณ สำนักงานใหญ่ ฝ่ายช่าง
    ศูนย์ฝึกอบรมลูกเรือ และอาคารศูนย์ปฏิบัติการ ณ ท่าอากาศยานสุวรรณภูมิ

ฝ่ายช่าง (Technical Services)

-   บริการตรวจทางเทคนิค และซ่อมบำรุงอากาศยานขั้นลานจอด (Line Maintenance)
    การซ่อมบำรุงย่อย (Light Maintenance) ทุกครั้งที่เครื่องบินจอดแวะ (Transit)
    และจอดค้างคืน (Night Stop) ที่ท่าอากาศยาน
    สุวรรณภูมิ ท่าอากาศยานดอนเมืองและท่าอากาศยานอื่นๆ ทั้งในประเทศและต่างประเทศ
    โดยเฉพาะ
    อย่างยิ่งที่ท่าอากาศยานสุวรรณภูมิได้เปิดให้บริการ 24 ชั่วโมง

-   บริการซ่อมบำรุงขั้นโรงงาน (Heavy Maintenance) สำหรับเครื่องบินที่ผลิตจากบริษัทโบอิ้ง
    (แบบโบอิ้ง 747 แบบโบอิ้ง 777 และแบบโบอิ้ง 737) และผลิตจากบริษัทแอร์บัส
    (แบบแอร์บัส A300-600 แบบแอร์บัส A310 แบบแอร์บัส A330 และแบบแอร์บัส A340)
    นอกจากนี้ ยังมีเครื่องบินแบบอื่นอีก เช่น เอทีอาร์-72 ที่ผลิต
    จากบริษัท อาโร่สปาเชียล ประเทศฝรั่งเศส ณ ศูนย์ซ่อมอากาศยานดอนเมือง กรุงเทพฯ
    และศูนย์ซ่อมอากาศยานอู่ตะเภา จังหวัดระยอง

-   บริการปรับปรุงห้องผู้โดยสาร (Cabin Reconfiguration) สำหรับเครื่องบินแบบโบอิ้ง
    747-400 แบบโบอิ้ง 777-200 และแบบโบอิ้ง 777-300 ณ ศูนย์ซ่อมอากาศยานดอนเมือง
    กรุงเทพฯ และศูนย์ซ่อมอากาศยานอู่ตะเภา
    จังหวัดระยอง

-   บริการซ่อมบำรุงเครื่องยนต์ที่ผลิตโดยบริษัท General Electric แบบ CF6-80 และแบบ
    CF6-50 รวมทั้งอุปกรณ์เครื่องบินต่างๆ

-   ซ่อมบำรุงเครื่องบินให้ฝูงบินของบริษัท สายการบินนกแอร์ จำกัด ฝูงบินของกองบินตำรวจ
    และหน่วยงานราชการสำคัญต่างๆ

-   บริการสอบเทียบมาตรฐาน (Aircraft Standard Calibration and Measurement)

กิจการสนับสนุนการขนส่ง

กิจการสนับสนุนการขนส่งประกอบด้วย บริการอำนวยการบิน
การจำหน่ายสินค้าปลอดภาษีบนเครื่องบิน และ
การจำหน่ายสินค้าที่ระลึก

-   การให้บริการอำนวยการบิน (Dispatch Services)
    เป็นการให้บริการข้อมูลเกี่ยวกับรายละเอียดของ
    เส้นทางบิน ลักษณะอากาศ
    เพื่อให้เครื่องบินสามารถไปถึงที่หมายได้อย่างปลอดภัยแก่เที่ยวบินของบริษัทฯ
    และเที่ยวบินของสายการบินลูกค้า

-   การจำหน่ายสินค้าปลอดภาษีบนเครื่องบิน (Sales on Board) โดยบริษัทฯ
    ได้ทำสัญญาว่าจ้าง King Power Marketing and Management Co., Ltd. ตั้งแต่ปี
    2551 ให้เป็นผู้จำหน่ายสินค้าปลอดภาษีบนเครื่องบิน

-   การจำหน่ายสินค้าที่ระลึก (THAI Shop) บริษัทฯ
    ได้ดำเนินการเปิดร้านจำหน่ายสินค้าที่ระลึกรวมทั้งสิ้น 5 แห่งประกอบด้วย
    สำนักงานใหญ่ของบริษัทฯ สำนักงานหลานหลวง สำนักงานสีลม สำนักงานเชียงใหม่
    ศูนย์ปฏิบัติการ (OPC) ท่าอากาศยานสุวรรณภูมิ

3.4 การประกอบธุรกิจของบริษัทย่อยและบริษัทร่วมและการลงทุนของบริษัทฯ

นอกจากธุรกิจหลักของบริษัทฯ แล้ว บริษัทฯ
ยังลงทุนในบริษัทย่อยและบริษัทร่วมซึ่งประกอบกิจการที่เกี่ยวข้องกัน โดย Star Alliance
Service GmbH ซึ่งเป็นบริษัทที่จัดตั้งขึ้นในประเทศเยอรมัน
ส่วนบริษัทอื่นทั้งหมดจัดตั้งขึ้นในประเทศไทย
ธุรกิจของบริษัทย่อยและบริษัทร่วมมีรายละเอียดสรุปได้ดังต่อไปนี้

3.4.1 บริษัทย่อยและบริษัทร่วม

  (1) บริษัท ไทย-อะมาดิอุส เซาท์อีสต์เอเชีย จำกัด

บริษัท ไทย-อะมาดิอุส เซาท์อีสต์เอเชีย จำกัด บริษัทย่อยของบริษัทฯ
ให้บริการระบบจำหน่ายและสำรองที่นั่งด้วยคอมพิวเตอร์ สำหรับสายการบิน โรงแรม
และบริการอื่นๆ ที่เกี่ยวกับการท่องเที่ยวทั่วโลก รวมทั้งข้อมูลการท่องเที่ยว
และบริการที่เกี่ยวข้องให้แก่บริษัทท่องเที่ยวต่างๆ ปัจจุบัน มีทุนที่ออกและเรียกชำระแล้ว จำนวน 15
ล้านบาท โดยบริษัทฯ ถือหุ้น
ร้อยละ 55.0 เป็นเงินลงทุน 8.25 ล้านบาท

ผลการดำเนินงานของ บริษัท ไทย-อะมาดิอุส เซาท์อีสต์เอเชีย จำกัด ประจำปีสิ้นสุดวันที่ 31
ธันวาคม 2553
มีผลกำไรสุทธิ 107.22 ล้านบาท

(2) บริษัท วิงสแปน เซอร์วิสเซส จำกัด

บริษัท วิงสแปน เซอร์วิสเซส จำกัด บริษัทย่อยของบริษัทฯ จดทะเบียนจัดตั้งเมื่อวันที่ 2 ธันวาคม
2553 เพื่อให้บริการงานบุคลากรเฉพาะด้านให้กับบริษัทฯ
โดยเป็นการสนับสนุนการบริหารและดำเนินงานด้านทรัพยากรบุคคลให้เป็นไปอย่างมีประสิทธิภาพ
เกิดความคล่องตัว ลดความเสี่ยง และลดต้นทุนบุคลากรในระยะยาว
อันเป็นการเสริมสร้างศักยภาพในการแข่งขันทางธุรกิจของบริษัทฯ ปัจจุบัน
มีทุนที่ออกและเรียกชำระแล้ว จำนวน 2.0 ล้านบาท โดยบริษัทฯ
ถือหุ้นสามัญร้อยละ 49.0 เป็นเงินลงทุน 0.98 ล้านบาท และบริษัท ครัวการบินภูเก็ต จำกัด
ถือหุ้นบุริมสิทธิ์ชนิดสะสม
ร้อยละ 51 เป็นเงินลงทุน 1.02 ล้านบาท

ผลการดำเนินงานของบริษัท วิงสแปน เซอร์วิสเซส จำกัด ประจำปีสิ้นสุดวันที่ 31 ธันวาคม 2553
มีผลขาดทุน
สุทธิ 0.05 ล้านบาท

  (3) บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด

บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด บริษัทร่วมของบริษัทฯ
ซึ่งเป็นเจ้าของและดำเนินกิจการโรงแรม อมารี ดอนเมืองแอร์พอร์ต
ซึ่งตั้งอยู่ใกล้กับท่าอากาศยานดอนเมือง ทั้งนี้ นับตั้งแต่การเปิดท่าอากาศยานสุวรรณภูมิ
โรงแรมได้เปลี่ยนกลยุทธ์โดยมุ่งเน้นไปที่ลูกค้าองค์กร และเน้นที่การจัดงานกลุ่มบริษัท งานเลี้ยง
และสัมมนา ปัจจุบันมีทุนที่ออกและเรียกชำระแล้ว จำนวน 120 ล้านบาท โดยบริษัทฯ ถือหุ้นร้อยละ
40 เป็นเงินลงทุน 48 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 112.31 ล้านบาท

ผลการดำเนินงานของบริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด
ประจำปีสิ้นสุดวันที่ 31 ธันวาคม 2552 มีผลขาดทุนสุทธิ 30.30 ล้านบาท

(4) บริษัท ครัวการบินภูเก็ต จำกัด

บริษัท ครัวการบินภูเก็ต จำกัด บริษัทร่วมของบริษัทฯ
ให้บริการจัดหาอาหารสำหรับเที่ยวบินให้แก่หลาย
สายการบินในเที่ยวบินระหว่างประเทศที่บินออกจากท่าอากาศยานนานาชาติภูเก็ต
ทั้งเที่ยวบินแบบประจำและแบบเช่าเหมาลำ ปัจจุบัน มีทุนที่ออกและเรียกชำระแล้ว จำนวน 100
ล้านบาท โดยบริษัทฯ ถือหุ้นร้อยละ 30 เป็นเงินลงทุน 30 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 108.95 ล้านบาท

ผลการดำเนินงานของบริษัท ครัวการบินภูเก็ต จำกัด ประจำปีสิ้นสุดวันที่ 31 ธันวาคม 2552
มีผลกำไรสุทธิ
76.15 ล้านบาท

(5) บริษัท โรงแรมรอยัลออคิด (ประเทศไทย) จำกัด (มหาชน)

บริษัท โรงแรม รอยัลออคิด (ประเทศไทย) จำกัด (มหาชน) บริษัทร่วมของบริษัทฯ
ซี่งเป็นเจ้าของและดำเนินกิจการโรงแรม รอยัล ออคิด เชอราตัน ขนาด 726 ห้อง
ตั้งอยู่บนริมฝั่งแม่น้ำเจ้าพระยาในกรุงเทพมหานคร ปัจจุบัน มีทุน
ที่ออกและเรียกชำระแล้วจำนวน 937.50 ล้านบาท โดยบริษัทฯ ถือหุ้นร้อยละ 24 เป็นเงินลงทุน
225 ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 185.11 ล้านบาท

ผลการดำเนินงานของบริษัท โรงแรม รอยัลออคิด (ประเทศไทย) จำกัด (มหาชน)
ประจำปีสิ้นสุดวันที่ 31 ธันวาคม 2552 มีผลขาดทุนสุทธิ 114.82 ล้านบาท

(6) บริษัท บริการเชื้อเพลิงการบินกรุงเทพ จำกัด (มหาชน)

บริษัท บริการเชื้อเพลิงการบินกรุงเทพ จำกัด (มหาชน) (BAFS) บริษัทร่วมของบริษัทฯ
จดทะเบียนจัดตั้งขึ้น
ในปี 2526 (ปัจจุบัน มีสถานะเป็นบริษัทมหาชนจดทะเบียนในตลาดหลักทรัพย์แห่งประเทศไทย)
เพื่อให้บริการจัดเก็บและเติมน้ำมันเครื่องบิน
ทั้งที่ท่าอากาศยานสุวรรณภูมิและท่าอากาศยานดอนเมือง โดย BAFS
ได้รับสิทธิแต่เพียงผู้เดียวในการให้บริการคลังเก็บน้ำมันเชื้อเพลิง
และเป็นผู้ให้บริการเติมน้ำมันเครื่องบิน 1 ใน 2 ราย ที่ให้บริการเติมน้ำมันเครื่องบิน
แก่บริษัทฯ และสายการบินระหว่างประเทศอื่นๆ ณ ท่าอากาศยานสุวรรณภูมิ
ปัจจุบันมีทุนที่ออกและเรียกชำระแล้ว จำนวน
510 ล้านบาท โดยบริษัทฯ ถือหุ้นร้อยละ 22.59 เป็นเงินลงทุน 115.19 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 659.83 ล้านบาท

ผลการดำเนินงานของบริษัท บริการเชื้อเพลิงการบินกรุงเทพ จำกัด (มหาชน) ประจำปีสิ้นสุดวันที่
31 ธันวาคม 2552 มีผลกำไรสุทธิ 490.36 ล้านบาท

(7) บริษัท โรงแรมท่าอากาศยานสุวรรณภูมิ จำกัด

บริษัท โรงแรมท่าอากาศยานสุวรรณภูมิ จำกัด บริษัทร่วมของบริษัทฯ
เป็นเจ้าของและดำเนินกิจการโรงแรม
โนโวเทลสุวรรณภูมิ แอร์พอร์ต ซึ่งตั้งอยู่ ณ ท่าอากาศยานสุวรรณภูมิ
ปัจจุบันมีทุนที่ออกและเรียกชำระแล้ว จำนวน 1,017.66 ล้านบาท โดยบริษัทฯ ถือหุ้นร้อยละ 30
เป็นเงินลงทุน 305.33 ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 100.07
ล้านบาท

ผลการดำเนินงานของบริษัท โรงแรมท่าอากาศยานสุวรรณภูมิ จำกัด ประจำปีสิ้นสุดวันที่ 30
กันยายน 2552
มีผลขาดทุนสุทธิ 209.91 ล้านบาท

(8) บริษัท สายการบินนกแอร์ จำกัด

บริษัท สายการบินนกแอร์ จำกัด จดทะเบียนจัดตั้งขึ้นเมื่อเดือนกุมภาพันธ์ 2547
เพื่อดำเนินธุรกิจสายการบินราคาประหยัด
โดยให้บริการเที่ยวบินในเส้นทางบินภายในประเทศเท่านั้น และมีฐานการบินหลักอยู่ที่ท่าอากาศยาน
ดอนเมือง ปัจจุบันมีทุนที่ออกและเรียกชำระแล้ว จำนวน 500 ล้านบาท โดยบริษัทฯ ถือหุ้นร้อยละ
39 เป็นเงินลงทุน 195
ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 234.72 ล้านบาท

ผลการดำเนินงานของบริษัท สายการบินนกแอร์ จำกัด ประจำปีสิ้นสุดวันที่ 31 ธันวาคม 2552
มีผลกำไรสุทธิ 339.65 ล้านบาท

บริษัทอื่นๆ ซึ่งบริษัทฯ ถือหุ้นไม่ถึงร้อยละ 10

-   บริษัท วิทยุการบินแห่งประเทศไทย จำกัด มีสถานะเป็นองค์กรที่ไม่แสวงหากำไร
    ให้บริการการควบคุมจราจร
    ทางอากาศ (Air Traffic Control) ที่ท่าอากาศยานหลายแห่งในประเทศไทย (บริษัทฯ
    ถือหุ้นประมาณร้อยละ 2.5)

-   บริษัท ขนส่งน้ำมันทางท่อ จำกัด
    ให้บริการจัดเก็บและขนส่งน้ำมันเชื้อเพลิงการบินผ่านระบบท่อส่งน้ำมันใต้ดิน (บริษัทฯ
    ถือหุ้นประมาณร้อยละ 8.4)

-   บริษัท เทรดสยาม จำกัด ซึ่งเป็นบริษัทที่ดำเนินการศูนย์แลกเปลี่ยนข้อมูลอิเล็กทรอนิกส์
    (บริษัทฯ ถือหุ้นประมาณร้อยละ 3.5)

-   บริษัท สหโรงแรมไทยและการท่องเที่ยว จำกัด
    ซึ่งเป็นบริษัทที่เป็นเจ้าของพื้นที่ให้เช่าเพื่อการพัฒนาของโรงแรมแกรนด์ ไฮแอท เอราวัณ
    ในกรุงเทพมหานคร (บริษัทฯ ถือหุ้นประมาณร้อยละ 1.3)

-   Star Alliance Services GmbH
    ประกอบกิจการพัฒนาระบบการขนส่งผู้โดยสารทางอากาศ รวมทั้งการบริการรูปแบบต่างๆ
    เพื่อส่งเสริมให้สายการบินสมาชิกในกลุ่มพันธมิตรการบินสตาร์ อัลไลแอนซ์ มีผลกำไรและ
    มีประสิทธิภาพมากยิ่งขึ้น (บริษัทฯ ถือหุ้นประมาณร้อยละ 5.7)

นโยบายการลงทุนในบริษัทย่อยและบริษัทร่วม

บริษัทฯ ได้พิจารณาลงทุนในกิจการที่มีส่วนเกี่ยวพันกับบริษัทฯ
โดยมีจำนวนเงินลงทุนขึ้นอยู่กับความสัมพันธ์
ทางธุรกิจ หากเป็นกิจการที่มีความสัมพันธ์กับบริษัทฯ มาก เช่น บริษัท ไทย-อะมาดิอุส เซาท์อีสต์
เอเชีย จำกัด ซึ่งทำธุรกิจเกี่ยวกับระบบสำรองที่นั่ง บริษัทฯ มีการลงทุนเกินกว่าร้อยละ 50
ซึ่งถือเป็นบริษัทย่อยของบริษัทฯ ส่วนการลงทุนในกิจการที่มีความสัมพันธ์กับธุรกิจของบริษัทฯ อื่นๆ
เช่น บริษัท สายการบินนกแอร์ จำกัด ซึ่งเป็นสายการบิน ต้นทุนต่ำ บริษัท
บริการเชื้อเพลิงการบินกรุงเทพ จำกัด (มหาชน) บริษัท ครัวการบินภูเก็ต จำกัด
และกิจการโรงแรมบริษัทฯ มีการลงทุน
ร้อยละ 22.6-40 ถือเป็นบริษัทร่วม อย่างไรก็ตามบริษัทฯ
อาจพิจารณาทบทวนการลงทุนในบริษัทย่อยและบริษัทร่วม
ให้สอดคล้องและเหมาะสมกับสภาพธุรกิจและแผนยุทธศาสตร์ของบริษัทฯ

ในการกำกับดูแลการดำเนินงานของบริษัทย่อยและบริษัทร่วมนั้น บริษัทฯ
ในฐานะผู้ถือหุ้นจะแต่งตั้งตัวแทนจาก
บริษัทฯ เข้าร่วมประชุมในฐานะผู้ถือหุ้น โดยผู้แทนบริษัทฯ
มีหน้าที่ในการออกเสียงในที่ประชุมผู้ถือหุ้นในเรื่องสำคัญๆ
ที่จะต้องขอความเห็นชอบจากคณะกรรมการบริษัทฯ ก่อน อาทิ การเพิ่มทุน และการลดทุน
การให้ความเห็นชอบงบประมาณและบัญชีงบดุล การให้ความเห็นชอบโครงสร้างการบริหารงาน
เป็นต้น

นอกจากนี้ บริษัทฯ ยังได้ส่งผู้แทนของบริษัทฯ เข้าไปเป็นกรรมการของบริษัทย่อยและบริษัทร่วม
โดยผู้แทนของบริษัทฯ อาจประกอบด้วย ผู้บริหารของบริษัทฯ
ซึ่งเป็นผู้มีคุณวุฒิและประสบการณ์เหมาะสมกับกิจการนั้นๆ
โดยกรรมการของบริษัทย่อยและบริษัทร่วมที่มีสถานะภาพเป็นรัฐวิสาหกิจ ต้องมีคุณสมบัติตามมาตรา 5
แห่งพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2550
และเป็นบุคคลที่ไม่มีผลประโยชน์ขัดแย้งในทางธุรกิจกับบริษัทในเครือหรือเกี่ยวข้องกับการเมืองโดยตรง
ซึ่งผู้แทนดังกล่าวจะมีหน้าที่เข้าร่วมบริหารบริษัทย่อยและบริษัทร่วม
ให้ดำเนินการให้เป็นไปตามนโยบายที่ได้รับความเห็นชอบจากบริษัทฯ

นอกจากนี้ บริษัทฯ ยังจัดให้มีการทำการวิเคราะห์ ติดตาม
และประเมินผลการดำเนินงานประจำปีของบริษัทย่อย
และบริษัทร่วมอย่างต่อเนื่อง

โครงสร้างการถือหุ้นของบริษัทฯ ณ วันที่ 31 ธันวาคม 2553

โครงสร้างรายได้ของบริษัทฯ

ตารางดังต่อไปนี้แสดงรายละเอียดองค์ประกอบของรายได้ที่สำคัญของบริษัทฯ
และอัตราร้อยละของรายได้รวมของบริษัทฯ
สำหรับรายได้จากการขายหรือการให้บริการแต่ละประเภท สำหรับช่วงระยะเวลาที่ระบุ

  -------------------------------------- --------- ------- --------- ------- --------- -------
                                         ปี 2553            ปี 2552            ปี2551     

                                         ล้านบาท    ร้อยละ   ล้านบาท    ร้อยละ   ล้านบาท    ร้อยละ

  รายได้ค่าโดยสารและค่าน้ำหนักส่วนเกิน                                                        

  ภูมิภาค                                  52,953    28.7    45,916    28.0    52,340    25.8

  ข้ามทวีป                                 52,954    28.7    50,146    30.6    63,896    31.5

  ภายในประเทศ                            12,399    6.7     11,968    7.3     11,787    5.8

  เที่ยวบินแบบไม่ประจำ                       539       0.3     488       0.3     824       0.4

  ค่าประกันภัยเรียกเก็บจากผู้โดยสาร             1,925     1.0     2,403     1.5     2,466     1.2

  ค่าธรรมเนียมชดเชยน้ำมันเรียกเก็บจากผู้โดยสาร   24,092    13.1    23,558    14.4    33,006    16.3

  รวมรายได้ค่าโดยสารและค่าน้ำหนักส่วนเกิน       144,862   78.6    134,479   82.1    164,319   81.1

  ค่าระวางขนส่ง                            27,391    14.9    18,525    11.3    25,841    12.8

  ค่าไปรษณียภัณฑ์                            839       0.5     823       0.5     913       0.5

  กิจการอื่น                                7,181     3.9     7,396     4.5     8,667     4.3

  รายได้จากการดำเนินงานของบริษัทย่อย          315       0.2     380       0.2     378       0.2

  รวมรายได้จากการขายหรือการให้บริการ         180,588   98.0    161,603   98.6    200,118   98.8

  รายได้อื่น                                                                              

  ดอกเบี้ยรับ                               185       0.1     178       0.1     493       0.2

  รายได้อื่นๆ                               3,497     1.9     2,094     1.3     1,994     1.0

  รวมรายได้อื่น                             3,682     2.0     2,272     1.4     2,487     1.2

  รวมรายได้                               184,270   100.0   163,875   100.0   202,605   100.0
  -------------------------------------- --------- ------- --------- ------- --------- -------

แนวทางการดำเนินธุรกิจและกลยุทธ์ของบริษัทฯ

บริษัทฯ กําหนดวิสัยทัศน์ในการเป็นสายการบินที่ลูกค้าเลือกใช้เป็นอันดับแรก
ให้บริการดีเลิศด้วยเสน่ห์ไทย (First Choice Carrier with Touches of Thai)
ด้วยการสร้างความพึงพอใจสูงสุดแก่ลูกค้าให้เหนือความคาดหมาย
และสร้างความผูกพันที่ยั่งยืนระหว่างบริษัทฯ กับลูกค้า
โดยการสร้างประสบการณ์การเดินทางที่ราบรื่นและสร้างความประทับใจด้วยเสน่ห์ไทยให้แก่ลูกค้าทุกคนอย่างต่อเนื่อง
ตลอดจนบริการที่ดีเลิศและสมํ่าเสมอในทุกจุดสัมผัสของการให้บริการ

ในปี 2553 บริษัทฯ
ได้ดำเนินกลยุทธ์ธุรกิจต่อเนื่องจากการฟื้นฟูธุรกิจระยะเร่งด่วนที่ได้ดำเนินการในปี 2552 โดยในปี
2553 บริษัทฯ ทำการพัฒนาด้านต่างๆ เพื่อเสริมสร้างรากฐานที่แข็งแกร่งให้กับองค์กร
สามารถแข่งขันได้ดีขึ้นในสภาพแวดล้อมทางธุรกิจที่มีการแข่งขันรุนแรงขึ้น
และเติบโตได้อย่างแข็งแกร่งและยั่งยืน โดยในการดำเนินงานดังกล่าว บริษัทฯ
มุ่งเน้นให้การบินไทยเป็นองค์กรที่สามารถตอบสนองต่อความต้องการของลูกค้า
มีขีดความสามารถในการแข่งขัน และมีความคล่องตัวในการดำเนินงาน เป็นผลให้บริษัทฯ
สามารถสร้างความพึงพอใจให้กับลูกค้าโดยกลับมาใช้บริการมากขึ้น ทำให้มีผลประกอบการดี
ส่งผลให้กับนักลงทุนและผู้เกี่ยวข้องมีความเชื่อมั่นต่อการดำเนินงานของบริษัทฯ มากขึ้น

บริษัทฯ ได้ดำเนินกลยุทธ์ตามแผนยุทธศาสตร์ ปี 2553-2557
ซึ่งประสบความสำเร็จจนสามารถเปลี่ยนแปลงองค์กรอย่างเห็นผลในหลายๆ ด้าน ที่สำคัญ
สรุปได้ดังนี้

1. กำหนดตําแหน่งทางยุทธศาสตร์
เพื่อให้บริการลูกค้าแต่ละกลุ่มอย่างชัดเจนและสร้างโอกาสทางธุรกิจอย่าง
ครอบคลุมในทุกตลาด โดยวางตำแหน่งทางยุทธศาสตร์ของ “การบินไทย” เป็น “Premium
Service Network Airline” ที่ให้บริการเต็มรูปแบบ
และร่วมมืออย่างใกล้ชิดกับสายการบินนกแอร์
ซึ่งเป็นบริษัทร่วมที่ประกอบธุรกิจสายการบินราคาประหยัด (Budget Carrier)
ด้วยการประสานเครือข่ายเส้นทางบินเข้ากับของบริษัทฯ ในเชิงกลยุทธ์
โดยให้สายการบินนกแอร์ให้บริการเส้นทางบินภายในประเทศในเส้นทางสายหลักและรองบางเส้นทางที่มีความเหมาะสม
โดยให้บริการแบบราคาประหยัดมากกว่า ได้แก่ เส้นทางกรุงเทพฯ-พิษณุโลก เชียงใหม่-แม่ฮ่องสอน
และกรุงเทพฯ-อุบลราชธานี ซึ่งบริษัทฯ ยังคงทำการบิน 1 เที่ยวบิน นอกจากนั้น บริษัทฯ
กำลังดำเนินการเพื่อหาโอกาสเข้าไปดำเนินธุรกิจในตลาดสายการบินต้นทุนต่ำ
ด้วยการหาแนวทางเข้าร่วมทุนกับผู้ประกอบการที่มีประสบการณ์และความชำนาญในการทำธุรกิจในตลาดนี้
เพื่อดำเนินธุรกิจในเส้นทางภูมิภาคและเส้นทางบินในประเทศบางเส้นทาง

2 พัฒนาเครือข่ายเส้นทางบินโดยเพิ่มความถี่ของเที่ยวบินในเส้นทางที่มีปริมาณผู้โดยสารจำนวนมาก
ได้แก่ ปารีสออสโล มอสโค นาโกยา และฟูกูโอกะ เปิดเส้นทางบินใหม่ที่มีศักยภาพในการทำกำไร
ได้แก่ กรุงเทพฯ-ฮาเนดะ และ
กรุงเทพฯ-กายา-พาราณสี และยกเลิกเที่ยวบินที่มีผลประกอบการขาดทุน ได้แก่ มะนิลา-โอซากา
ฮ่องกง-ไทเป และ กรุงเทพฯ - คูเวต นอกจากนี้ บริษัทฯ
ได้พัฒนาฝูงบินเพื่อให้มีจำนวนเครื่องบินและแบบของเครื่องบินที่เหมาะสมและเพียงพอต่อความต้องการ
การเดินทางของลูกค้าในแต่ละตลาด โดยได้ดำเนินการจัดหาเครื่องบินจำนวน 15
ลำเพื่อทดแทนเครื่องบินที่มีอายุการใช้งานมานาน ซึ่งประกอบด้วย การจัดหาเครื่องบินแบบแอร์บัส
A330-300 จำนวน 7 ลำ โดยวิธีการเช่าซื้อสำหรับทำ
การบินในเส้นทางภูมิภาค และเครื่องบินแบบโบอิ้ง 777-300ER จำนวน 8 ลำ
โดยวิธีการเช่าดำเนินงานสำหรับทำการบินในเส้นทางข้ามทวีป ซึ่งบริษัทฯ
คาดว่าจะรับมอบเครื่องบินเหล่านี้ได้ในระหว่างปี 2554 ถึงปี 2556

3. ปรับปรุงผลิตภัณฑ์และบริการเพื่อสร้างความพึงพอใจสูงสุดให้แก่ลูกค้า
โดยมุ่งเน้นการนำเสนอผลิตภัณฑ์และบริการที่ตอบสนองต่อความต้องการที่แตกต่างกันของลูกค้าแต่ละกลุ่ม
รวมทั้งเร่งปรับปรุงคุณภาพในแต่ละจุดบริการที่สัมผัสกับลูกค้า ซึ่งบริษัทฯ
ได้ดำเนินการปรับปรุงจุดบริการที่สามารถดำเนินการและส่งผลได้เร็ว เช่น
การปรับปรุงศูนย์ตอบรับทางโทรศัพท์ (Call Center) และบริการทางโทรศัพท์
การปรับปรุงอาหารและเครื่องดื่มในห้องรับรองผู้โดยสารชั้นหนึ่งและชั้นธุรกิจ
ที่ท่าอากาศยานสุวรรณภูมิเพื่อสร้างความแตกต่าง
การปรับปรุงคุณภาพอาหารและวิธีการนำเสนออาหาร
บนเครื่องบิน
โดยปรับเปลี่ยนรายการอาหารให้บ่อยขึ้นและนำเสนอบริการอาหารพิเศษที่ออกแบบโดยพ่อครัวที่มีชื่อเสียง
การจัดให้มีเพลงและภาพยนตร์ที่หลากหลายมากยิ่งขึ้น
การปรับลดเวลาที่ใช้ในการลำเลียงกระเป๋าผู้โดยสารให้สั้นลง
และเพิ่มบริการตรวจรับบัตรโดยสารผ่านเครื่องอัตโนมัติ (Kiosk)
เพื่ออำนวยความสะดวกให้กับลูกค้ามากยิ่งขึ้น เป็นต้น นอกจากนี้
ได้เริ่มปรับปรุงที่นั่งและระบบสาระบันเทิงบนเครื่องบินซึ่งจะต้องใช้เวลาดำเนินการนานกว่า
เพื่อให้มีผลิตภัณฑ์ที่ทัดเทียมคู่แข่งและสร้างความพึงพอใจให้กับลูกค้า
โดยทำการปรับปรุงเครื่องบินที่อยู่ในฝูงบินปัจจุบัน ได้แก่ การติดตั้งจอ
ดูภาพยนตร์สำหรับที่นั่งในชั้นประหยัด
รวมทั้งทำการปรับปรุงผลิตภัณฑ์โดยติดตั้งเก้าอี้และระบบสาระบันเทิง
ใหม่ในทุกชั้นโดยสารบนฝูงบินแบบโบอิ้ง 747-400
และการติดตั้งจอดูภาพยนตร์สำหรับที่นั่งในชั้นประหยัดบนฝูงบินแบบโบอิ้ง 777-200

4. สร้างความแข็งแกร่งทางการเงินเพื่อให้บริษัทฯ มีศักยภาพที่จะลงทุนขยายกิจการในระยะยาว
มีเงินสดเพื่อใช้คืนหนี้ที่ถึงกำหนดชำระในอนาคตอันใกล้ ปรับโครงสร้างเงินทุนให้แข็งแกร่ง
และเสริมสภาพคล่องสำหรับการดำเนินธุรกิจอย่างมั่นคงในภาวะที่ธุรกิจมีความผันผวนสูง โดยในปี
2553 บริษัทฯ ได้ออกหุ้นสามัญเพิ่มทุนจำนวน 15,000 ล้านบาท
รวมทั้งดำเนินการตามแผนการกู้เงินจากสถาบันการเงินและแผนการจัดหาวงเงินที่พร้อมเบิกถอนได้ตลอดเวลา
ซึ่งจากการดำเนินการตามแผนดังกล่าว ทำให้โครงสร้างทางการเงินมีความแข็งแกร่ง
และมีสภาพคล่องเพียงพอที่จะรองรับการดำเนินธุรกิจในอนาคต